2017.gada .februārī Noteikumi Nr.

Rīgā (prot. Nr. §)

**„Grozījumi Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi””**

Izdoti saskaņā ar

Sēklu un šķirņu aprites likuma

2. panta 1. punkta "a" apakšpunktu

un 17. panta piekto daļu

1. Izdarīt Ministru kabineta **2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”** (Latvijas Vēstnesis, 2016, 4. nr.) šādus grozījumus:

* 1. izteikt 19. punktu šādā redakcijā:

„19. Dienests veic mātesaugu pārbaudi, lai atzītu tos par brīviem no šo noteikumu 4. pielikumā minētajiem kaitīgajiem organismiem. Dienests no katras šķirnes uzturētā mātesauga pārbaudei ņem piecus augus mēģenēs. Selekcionārs vai šķirnes uzturētājs mātesaugus uztur, ievērojot šķirnes uzturēšanas shēmu.”;

* 1. izteikt 14. un 15. pielikumu šādā redakcijā:

„14. pielikums

Ministru kabineta

2016. gada 5. janvāra

noteikumiem Nr. 12

**Sēklas kartupeļu kvalitātes noteikšanas metodika**

1. Sēklas kartupeļu paraugā nosaka:

1.1. augsnes un citu piemaisījumu saturu;

1.2. tīro kartupeļu bumbuļu parauga masu.

2. Tīro kartupeļu bumbuļu paraugu, apskatot katru bumbuli, sadala šādās daļās:

2.1. ar sauso un slapjo puvi inficēti bumbuļi procentuāli no tīro kartupeļu bumbuļu parauga masas, kur atsevišķi nosaka ar slapjo puvi inficēto bumbuļu procentuālo masu;

2.2. bumbuļi ar ārējiem bojājumiem un augšanas kroplībām. Ārējie bojājumi jāuzskaita, ja tie pārsniedz 5 mm dziļumu. Ja rodas šaubas par defekta veidu vai tā dziļumu, tad bumbuli pārgriež pa lielāko defekta vietu tā, lai veidotos lielākais griezuma laukums. Nosaka procentuāli no tīro kartupeļu bumbuļu parauga masas;

2.3. ar parasto kraupi inficēti bumbuļi, ja brūce aizņem vairāk nekā 1/3 bumbuļu virsmas, procentuāli no tīro kartupeļu bumbuļu parauga masas;

2.4. ar melno kraupi inficēti bumbuļi, ja sklerociji pārklāj vairāk nekā 1/10 bumbuļu virsmas, procentuāli no tīro kartupeļu bumbuļu parauga masas;

2.5. ar irdeno kraupi inficēti bumbuļi, ja sklerociji pārklāj vairāk nekā 1/10 bumbuļu virsmas, procentuāli no tīro kartupeļu bumbuļu parauga masas;

2.6. bumbuļi ar pārliekas dehidrācijas vai sudrabotā kraupja izraisītas dehidrācijas pazīmēm, procentuāli no tīro kartupeļu bumbuļu parauga masas;

2.7. veseli kartupeļu bumbuļi procentuāli no tīro kartupeļu bumbuļu parauga masas.

3. Ja uz viena bumbuļa konstatē vairākus bojājumu veidus, tad uzskaita to, kas visvairāk samazina sēklas materiāla kvalitāti.

4. Katru izdalīto daļu, izņemot veselos bumbuļus, nosver un aprēķina noteiktos kvalitātes rādītājus procentuāli no tīro kartupeļu bumbuļu parauga masas.

15. pielikums  
Ministru kabineta  
2016. gada  5. janvāra

noteikumiem Nr.  12

**Sēklas kartupeļu iesaiņojuma oficiālās etiķetes krāsa**

|  |  |  |
| --- | --- | --- |
| Nr. p. k. | Sēklu kategorija | Oficiālās etiķetes krāsa |
| 1. | Pirmsbāzes sēklas  (PBTC, PB1, PB2, PB3, PB4) | Balta ar diagonālu violetu svītru |
| 2. | Bāzes sēklas (S, SE, E) | Balta |
| 3. | Sertificētas sēklas (A, B) | Zila |

* 1. papildināt 16. pielikumu ar 2.1 punktu šādā redakcijā:

„2.1 Oficiāli piešķirtais sērijas numurs.”;

* 1. papildināt informatīvo atsauci uz Eiropas Savienības direktīvām ar 5. punktu šādā redakcijā:

„5) Komisijas 2016. gada 3. marta Īstenošanas direktīvas 2016/317/ES, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK.”;

2. Šo noteikumu 1.3. apakšpunkts stājas spēkā 2017. gada 1. aprīlī.

Ministru prezidents Māris Kučinskis

Zemkopības ministrs Jānis Dūklavs

06.02.2017. 16:42

497

I.Magone

67027258, [ilze.magone@zm.gov.lv](mailto:ilze.magone@zm.gov.lv)